Friderich Mecklenbourg

Frederik Mechlenburg (1651–1684) var en norsk adelsmann og kanselliråd.

Han fødtes i Christiania som sønn av zahlkommissarius Willum Mechlenburg og hans belgiske hustru Isabella de Brier (d. 1677). Frem til 16-års alder ble han undervist i hjemmet, hvoretter han lot seg innskrive ved Leiden Universitet i Holland. Her ble han i to år, reiste derfra til Blois og siden til Paris, hvor han studerte i fire år. I 1674 vendte han tilbake til foreldrene, reiste kort tid etter til Danmark og senere til England. Her ble han ansatt som legasjonssekretær. 

Mechlenburg vendte siden tilbake til Danmark hvor han i 1677 ble utnevnt til assessor i Danske Kancelli. 1679 fikk han våpenbrev og i 1680 ble han kanselliråd. Friderich Mecklenbourg døde i juni 1684, og ble bisatt i Sankt Nikolaj i København.

Ekteskap 
I 1677 hadde han ektet Beate Ingeborg Moth (1646–1697), søster til kongens maitresse, grevinne av Samsø, Sophie Amalie Moth. De fikk fire barn sammen, av hvilke to overlevet faren.

Våpenskjold 
Tre sølvpeler i blåt belagt med en gull bjelke, hvori et rødt hjerte mellom to sorte ulvehoder; på hjelmen med krone, to halve krysslagte hellebarder.

Referanser 

Adelige nordmenn